Prokuroria e Kosovës: nuk ka prova për ministrin Rikalo
Prokuroria e posaçme e Kosovës tha se sipas hetimeve paraprake nuk ka prova për përfshirjen e mundshme të Ministrit të Bujqësisë, Nenad Rikalo, në krime lufte.
Prokuroria e posaçme e Kosovës tha se hetimet e deritashme nuk kanë siguruar prova lidhur me pohimet për përfshirjen e ministrit të Bujqësisë, Nenad Rikalo, në krime lufte. Në në njoftim të prokurisë thuhet se pas raportimeve lidhur me pohimet e disa qytetarëve nga lagjja “Dardania” në Prishtinë, për keqtrajtimet nga ministri i bujqësisë, Nenad Rikalo gjatë luftës në Kosovë, ajo ka autorizuar policinë e Kosovës për grumbullimin e informatave të nevojshme. “”, thuhet në një komunkatë të prokurorisë. Pak ditë pas formimit të qeverisë së re të Kosovës në muajin shtator, disa qytetarë të një lagjeje të Prishtinës, u thanë medieve se Nenad Rikalo, ka keqtrajtuar e torturuar qytetarët shqiptarë dhe gjatë luftës ishte pjesë e forcave të armatosura serbe. Cështja nxiti debate edhe në parlamentin e Kosovës ku opozita kërkoi shkarkimin e tij. Vet ministri Rikalo kishte mohuar cdo përfshirje në krime lufte. Derisa mori postin e ministrit në qeverinë e Kosovës, ai kishte shërbyer për rreth katër vjet si anëtar i Komisionit Qendror të Zgjedhjeve. Ai është pjesë e subjektit politik Lista Serbe, e cila ka 9 deputetë në parlamentin e Kosovës dhe drejton tri ministri në qeverinë e saj. Lista Serbe u themelua në vitin 2013 dhe është subjekti kryesor politik i serbëve të Kosovës që gëzon mbështetjen e Beogradit. Një nga themeluesit e kësaj liste, Aleksandër Jabllanoviç, qe shkarkuar nga posti i ministrit për kthim dhe komunitete në qeverinë e Kosovës në vitin 2015 për shkak të reagimeve që nxiti me një deklaratë me të cilën mohonte krimet e luftës në Kosovë.